CELEX: C2004/300/94
Language: el
Date: 2004-12-04 00:00:00
Title: Υπόθεση Τ-394/04: Προσφυγή του Guido Strack κατά της Επιτροπής των Ευρωπαϊκών Κοινοτήτων, η οποία ασκήθηκε στις 5 Οκτωβρίου 2004

4.12.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 300/48
            
         Προσφυγή του Guido Strack κατά της Επιτροπής των Ευρωπαϊκών Κοινοτήτων, η οποία ασκήθηκε στις 5 Οκτωβρίου 2004
   (Υπόθεση Τ-394/04)
   (2004/C 300/94)
   Γλώσσα διαδικασίας: η γερμανική
   Ο Guido Strack, Wasserliesch (Γερμανία), άσκησε προσφυγή, στις 5 Οκτωβρίου 2004, κατά της Επιτροπής των Ευρωπαϊκών Κοινοτήτων ενώπιον του Πρωτοδικείου των Ευρωπαϊκών Κοινοτήτων. Ο προσφεύγων εκπροσωπείται από τον J. Mosar, Rechtsanwalt, με τόπο επιδόσεων στο Λουξεμβούργο.
   Ο προσφεύγων ζητεί από το Πρωτοδικείο:
   
               —
            
            
               να ακυρώσει, όσον αφορά τον προσφεύγοντα, τη διαδικασία προαγωγών, δυνάμει του άρθρου 45 του Κανονισμού Υπηρεσιακής Καταστάσεως των υπαλλήλων των Ευρωπαϊκών Κοινοτήτων, για το έτος 2003, την κατανομή των μορίων προαγωγής στο πλαίσιο της διαδικασίας αυτής, καθώς και την επακολουθήσασα απόφαση περί μη προαγωγής του προσφεύγοντος·
            
         
               —
            
            
               να καταδικάσει την καθής στα δικαστικά και λοιπά έξοδα.
            
         Λόγοι ακυρώσεως και κύρια επιχειρήματα
   Η προσφυγή στρέφεται κατά του τρόπου με τον οποίον διεξήχθη η διαδικασία προαγωγών του 2003, κατά της μη χορηγήσεως μορίων προτεραιότητας στον προσφεύγοντα, καθώς και κατά της αποφάσεως της αρμόδιας για τους διορισμούς αρχής, στο πλαίσιο της διαδικασίας προαγωγών του έτους 2003, να μην προαγάγει τον προσφεύγοντα στον αμέσως ανώτερο βαθμό Α5.
   Ο προσφεύγων προσάπτει παράβαση των ακόλουθων διατάξεων και γενικών αρχών:
   
               —
            
            
               του άρθρου 26 του Κανονισμού Υπηρεσιακής Καταστάσεως
            
         
               —
            
            
               του άρθρου 25 του Κανονισμού Υπηρεσιακής Καταστάσεως
            
         
               —
            
            
               του άρθρου 24, παράγραφοι 4 και 5, του Κανονισμού Υπηρεσιακής Καταστάσεως
            
         
               —
            
            
               του άρθρου 110 σε συνδυασμό με το άρθρο 45 του Κανονισμού Υπηρεσιακής Καταστάσεως
            
         
               —
            
            
               του άρθρου 43 του Κανονισμού Υπηρεσιακής Καταστάσεως
            
         
               —
            
            
               του άρθρου 45, παράγραφος 1, του Κανονισμού Υπηρεσιακής Καταστάσεως καθώς και της θεμελιώδους αρχής της ισότητας
            
         
               —
            
            
               του καθήκοντος αρωγής το οποίο υπέχει η Διοίκηση έναντι των υπαλλήλων της
            
         
               —
            
            
               των διατάξεων εφαρμογής του άρθρου 45 του Κανονισμού Υπηρεσιακής Καταστάσεως
            
         
               —
            
            
               του άρθρου 41 του Χάρτη Θεμελιωδών Δικαιωμάτων, του δικαιώματος για δίκαιη δίκη, του καθήκοντος αρωγής και του δικαιώματος ακροάσεως
            
         
               —
            
            
               της υποχρεώσεως αιτιολογήσεως καθώς και της απαγορεύσεως της αυθαιρεσίας
            
         
               —
            
            
               της αρχής της προστασίας της δικαιολογημένης εμπιστοσύνης καθώς και του κανόνα «Patere legem quam ipse fecisti».